Αθήνα: 22.07.2015

Αρ. Πρωτ.:1974

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Άμεση απόσυρση της απαράδεκτης εγκυκλίου για το εξωιδρυματικό!**

Με επείγουσα επιστολή της η ΕΣΑμεΑ ζητά από τον υπουργό Εργασίας Γ. Κατρούγκαλο να αποσύρει άμεσα την απαράδεκτη εγκύκλιο για το άρθρο 7 του ν. 4331/2015 και να εκδοθεί νέα, πιστή στο γράμμα του Νομοθέτη.

Με τις διατάξεις του άρθρου 7 του ν. 4331/2015 καταργείται η απαράδεκτη Υπουργική Απόφαση Φ11321/1119/79/27-3-2013 (ΦΕΚ Β΄ 909) η οποία τροποποίησε τη Φ9/οικ.909/22-6-1983 η οποία προέβλεπε την αναστολή της καταβολής του εξωϊδρυματικού επιδόματος σε περιπτώσεις νοσηλείας των δικαιούχων σε οποιαδήποτε μορφής νοσηλευτικό ίδρυμα.

Πουθενά στο νόμο 4331, όπως ψηφίστηκε από τη Βουλή των Ελλήνων, δεν αναφέρεται ότι αναστέλλεται η χορήγηση του εξωϊδρυματικού επιδόματος λόγω νοσηλείας των τετραπληγικών-παραπληγικών για 30 ημέρες νοσηλείας σε οποιασδήποτε μορφής νοσηλευτικό ίδρυμα. Πρόκειται για έωλη και αδιανόητη ερμηνεία, χωρίς καμία βάση, που μόνο προβλήματα και ασάφειες μπορεί να προκαλέσει.

Ζητείται η άμεση απόσυρση της συγκεκριμένης εγκυκλίου και η έκδοση νεότερης, που δεν θα καταστρατηγεί τη βούληση του Νομοθέτη και θα προβλέπει τη μη διακοπή χορήγησης του εξωιδρυματικού επιδόματος σε περιπτώσεις νοσηλείας των δικαιούχων σε οποιαδήποτε μορφής νοσηλευτικό ίδρυμα.

**Η επιστολή** [**http://is.gd/3pkq6B**](http://is.gd/3pkq6B)

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**